open-index/open-wikipedia-markdown huggingface dataset:
Li Xiaoshuang

**Li Xiaoshuang** (, s. 1. marraskuuta 1973 Xiantao, Hubei) on kiinalainen telinevoimistelun olympiavoittaja ja maailmanmestari.

Li voitti permannon olympiakultaa Barcelonassa 1992 pistein 9,925. Atlantassa 1996 hän voitti kuusiottelun kultamitalin noustuaan viimeisellä telinekierroksella ohi Aleksei Nemovin. Hän sai olympiahopeaa permannolla 1996, joukkuekilpailussa 1992 ja 1996 sekä olympiapronssia renkailla 1992. Lisäksi hän sijoittui neljänneksi hypyssä 1992 ja 1996 ja viidenneksi kuusiottelussa 1992.

Li voitti maailmanmestaruuden kuusiottelussa Sabaessa 1995 sekä joukkuekilpailussa Dortmundissa 1994 ja Sabaessa 1995. MM-hopeaa hän saavutti joukkuekilpailussa 1991, hypyssä 1994 ja permannolla 1995.

Myös hänen kaksoisveljensä Li Dashuang kuului Barcelonan hopeajoukkueeseen.

## Lähteet
Guoqiao mixian

**Guoqiao mixian** (, pinyin: Guòqiáo mĭxiàn; ) on yunnanilainen riisinuudelikeitto. Se on yksi Yunnanin keittiön tunnetuimpia ruokia. Keiton pohjana on kanasta, ankasta ja porsaan kylkiluista koostuva liemi. Keiton pinnalle kaadetaan kerros rapsiöljyä, alun perin sen vuoksi, että keitto pysyisi pidempään kuumana. 

## Lähteet
Hutong

**Hutongit** () ovat kiinalaistyylisiä kapeita katuja ja kujia, jotka ovat ominaisimpia Pekingissä. Hutongit ovat kattaneet laajojakin alueita kaupunkien keskustoissa. Kujia reunustavat pihatalot, siheyuanit, joissa rakennukset on ryhmitelty sisäpihan ympärille.

Yuan-dynastian aikakaudella silloisen Dadun eli nykyisen Pekingin kaupunkikaava noudatti šakkilautamaista kaavaa. Yhden asuinalueen määritelmänä toimi vedenottokaivo eli mongoliksi *hutong*. Ajan kuluessa nimitys laajeni tarkoittamaan kaivoa ympäröiviä kortteleita ja niiden välissä kulkevia katuja ja kujia. Viime vuosina hutong-alueita on tuhoutunut uudisrakentamisen myötä. Vuonna 2006 tehdyn kartoituksen mukaan ennen vuotta 1949 rakennetuista hutong-alueista oli jäljellä enää 30&nbsp;prosenttia. Suurin osa hävinneistä alueista oli tuhottu 1990-luvulla ja 2000-luvun alussa. Viranomaisten toimintaa hutongien tuhoamisen suhteen on arvosteltu jatkuvasti uutisissa ja blogeissa. Viranomaisten mukaan hutong-alueiden tuhoa on pyritty hidastamaan suojelemalla 25 hutong-aluetta erilaisin säädöksin.

## Lähteet

## Aiheesta muualla
Dianjärvi

**Dianjärvi** on järvi Yunnanin maakunnassa Kiinassa. Se on pinta-alaltaan maakunnan suurin. Järvi sijaitsee Kunmingin, maakunnan pääkaupungin lähistöllä. 

## Lähteet

## Aiheesta muualla
Kalle Kinnunen

**Kalle Kinnunen** (s. 1977) on suomalainen vapaa toimittaja, *[[Suomen Kuvalehti|Suomen Kuvalehden]]* elokuvakriitikko ja tietokirjailija. Kinnusen elokuva-artikkeleita ovat julkaisseet myös muun muassa *[[Image (lehti)|Image]]*, *[[Long Play (verkkojulkaisu)|Long Play]]* ja STT. Hän on mukana suunnittelemassa Rakkautta ja Anarkiaa -elokuvafestivaalia. Hän kuului yhdeksän vuoden ajan Filmiauran hallitukseen vuoteen 2017 saakka, sekä uudelleen 2019-2022.

Kinnunen on ollut vuodesta 2019 alkaen vakiovieras Ylen Aamu-tv:n *Jälkinäytös*-keskusteluohjelmassa sekä vuodesta 2021 Yle Teeman klassikkoelokuvien keskustelunvetäjä ohjelmissa *Ennen elokuvaa* ja *Elokuvan sydämessä*.

Kinnunen on opiskellut Laajasalon opistossa toimittajakurssilla. 

Kinnunen on Suomen Kulttuurirahaston Uudenmaan hoitokunnan jäsen, Euroopan elokuva-akatemian jäsen ja hän on toiminut Suomen Oscar-ehdokkaan asettamisesta vastaavan ammattilaisraadin puheenjohtajana kahdesti.

Kinnusen elokuvablogi *Kuvien takaa* pääsi ''Helsingin Sanomien'' Kuukausiliitteen kymmenen parhaan blogin joukkoon vuonna 2013.

Kinnusen tuottama ja yhdessä ohjaaja Otso Tiaisen kanssa käsikirjoittama dokumenttielokuva *[[Shadowland]]* sai maailmanensi-iltansa Yhdysvalloissa Beyond Fest -elokuvafestivaaleilla lokakuussa 2024. Elokuvaohjaaja Richard Stanleysta ja häntä ympäröivästä esoteerisesta yhteisöstä kertova dokumentti tuli Suomessa levitykseen marraskuussa 2024.

## Teokset
* Kinnunen, Kalle: *[[Big Game (kirja)|Big Game: Kuinka Hollywood tuotiin Suomeen]]*, Johnny Kniga 2015 
* Kinnunen, Kalle & Sairanen, Jorma: *Daddy Cool - kolme vuosikymmentä televisiomaailman huipulla*, Teos 2017 
* Kinnunen, Kalle & Lehtinen, Lauri: 30 vuotta rakkautta ja anarkiaa, Like 2017 
* Kinnunen, Kalle (toim.): Kone-Suomi, Khaos Publishing 2017 
* Kinnunen, Kalle: Elokuvasäätiön tuella. Suomalaista elokuvaa tekemässä 1969-2019, SKS 2019 
* Kinnunen, Kalle & Rämö, Matti: Hymypoika. Dome Karukosken tie Lepsämästä Hollywoodiin, Otava 2020 
* Kinnunen, Kalle: *Valkokankaan valtakunta*. Elokuvamoguli Jukka Mäkelän tunnustukset, Teos 2021 
* Kinnunen, Kalle: *Veden vartija – Teemestarin kirjasta elokuvaksi*. Teos 2022. 

## Palkinnot ja tunnustukset
Taiteen edistämiskeskus on myöntänyt Kinnuselle kolmivuotisen taidejournalismin apurahan 2016 (vuosille 2017–2019) ja 2025 (2026–2028). Kinnunen sai vuonna 2019 elokuvataiteen valtionpalkinnon, joka myönnettiin ensi kertaa kriitikolle.

## Lähteet

## Aiheesta muualla
* Kallen Kinnunen Bluskyssa
* Kalle Kinnusen kritiikit Suomen Kuvalehden verkkosivuilla
* Kalle Kinnusen Kuvien takaa -blogi Suomen Kuvalehden verkkosivuilla
Li Dashuang

**Li Dashuang** (, s. 1. marraskuuta 1973 Xiantao, Hubei) on kiinalainen telinevoimistelun olympiamitalisti ja maailmanmestari.

Li saavutti Barcelonan olympialaisissa 1992 hopeaa joukkuekilpailussa. Hän kuului joukkuekilpailun maailmanmestaruuden voittaneeseen Kiinan joukkueeseen Dortmundissa 1994. Hän sijoittui samana vuonna Brisbanen MM-kilpailuissa permannolla viidenneksi.

Hänen kaksoisveljensä Li Xiaoshuang on kaksinkertainen olympiavoittaja.

## Lähteet
Chen Zhizhao

**Chen Zhizhao** (s. 14. maaliskuuta 1988 Panyu, Guangdong) on kiinalainen jalkapalloilija, pelipaikaltaan vasen laituri. Hän edustaa Kiinan Superliigassa pelaavaa Beijing Guoania.

Zhizhao pelasi vuosina 2012–2013 lainalla Brasilian pääsarjan suurseura Corinthiansissa. Hän pelasi tuona aikana kahdessa sarjaottelussa.

## Saavutukset
 **Citizen AA**
* Hongkongin FA Cup: 2007–08

 **[[Corinthians]]**
* Campeonato Paulista: 2013

## Lähteet
Työläisten stadion

**Työläisten stadion** () on Kiinan pääkaupungissa Pekingissä sijaitseva stadion. Se avattiin vuonna 1959, ja stadionin katsojakapasiteetti on 66&nbsp;161.

Vakituisesti stadionia käyttävät Kiinan Superliigassa pelaava jalkapallojoukkue Beijing Guoan, sekä Kiinan jalkapallomaajoukkue. Aiemmin stadionilla järjestettiin myös yleisurheilutapahtumia, jotka sittemmin ovat keskittyneet Pekingin kansalliselle stadionille. 

Vuoden 2008 kesäolympialaisissa osa jalkapallo-otteluista pelattiin Työläisten stadionilla. Aiemmin stadionia suunniteltiin pääareenaksi Kiinan yrittäessä saada vuoden 2000 kesäolympialaiset, jotka lopulta menivät kuitenkin Sydneyyn Australiaan.

## Ennätykset

Stadionilla on juostu kolme voimassa olevaa yleisurheilun maailmanennätystä:
* 1500 m N -  Qu Yunxia - 3:50.46 (1993)
* 3000 m N -  Wang Junxia - 8:06.11 (1993)
* 10 000 m N -  Wang Junxia - 29:31.78 (1993)

## Lähteet

## Aiheesta muualla
Dehong

**Dehong** eli **Dehongin dai- ja jingpo-kansan autonominen prefektuuri** (, pinyin: Déhóng Dǎizú Jǐngpōzú Zìzhìzhōu) on prefektuuri Lounais-Kiinan Yunnanin maakunnan länsiosassa. Prefektuurin pinta-ala on 11 526 neliökilometriä ja väkiluku 1,2 miljoonaa (2010). Dehongin prefektuurin pääkaupunki on 390 000 asukkaan Mangshi (aiemmalta nimeltään Luxi). Noin puolet väestöstä on han-kiinalaisia, mutta dai- ja jingpo-kansa muodostavat huomattavat vähemmistöt.

Prefektuuri rajoittuu etelässä, lännessä ja pohjoisessa Myanmariin sekä idässä Baoshanin prefektuuriin. Yunnanin maakunnan pääkaupunki Kunming sijaitsee linnuntietä noin 430 kilometriä prefektuurikeskus Mangshista itään; maanteitse matka on tuntuvasti pidempi. 

Dehongin prefektuurin alueelta on tehty joitain teepensaan kehityshistoriaan liittyviä kasvifossiililöytöjä. 

## Lähteet

## Aiheesta muualla

*The homeland of peacocks (Prefektuurin kotisivut)  , Prefektuurin kotisivut   (dehong.gov.cn)
Layvin Kurzawa

**Layvin Marc Kurzawa** (s. 4. syyskuuta 1992 Fréjus) on ranskalainen jalkapalloilija, pelipaikaltaan vasen laitapuolustaja. Hän edustaa indonesialaista Persib Bandungia.

## Seurajoukkueura
Kurzawa teki ensiesiintymisensä Ranskan pääsarjassa Ligue 1:ssa Monacon joukkueessa 25. syyskuuta 2010, kun joukkue hävisi vierasottelun Lorientille 1–2. Hän pelasi kausina 2010–2011, 2011–2012 ja 2012–2013 enimmäkseen seuran kakkosjoukkueessa, mutta jokaisena kautena myös edustusjoukkueessa. Edustusjoukkueen runkopelaajaksi Kurzawa nousi Monacon noustua takaisin pääsarjaan kaudeksi 2013–2014, jonka aikana hän oli avauskokoonpanossa kaikissa pelaamissaan 28 ottelussa. Monaco sijoittui sarjassa toiseksi. Kaikkiaan hän pelasi Monacossa 63 Ligue 1:n ja 12 Ligue 2:n ottelua. Mestarien liigassa hän pelasi kahdeksan ottelua.

Kurzawa siirtyi Paris Saint-Germainiin 25 miljoonan euron siirtosummalla elokuussa 2015. Hän on pelannut seurassa kesäkuun 2023 loppuun mennessä 106 Ranskan pääsarjaottelua, joissa hän on viimeistellyt kymmenen maalia. Hän on voittanut Ranskan-mestaruuden 2016, 2018, 2019 ja 2020, Ranskan cupin 2016, 2017, 2018, 2020 ja 2021, liigacupin 2016, 2017 ja 2020 sekä supercupin 2016, 2017 ja 2020. Mestarien liigassa hän on pelannut PSG:n joukkueessa 21 ottelua ja tehnyt kolme maalia, kaikki samassa ottelussa Anderlechtia vastaan lokakuussa 2017. Hän pelasi kauden 2019–2020 tappiollisessa loppuottelussa Bayern Müncheniä vastaan viimeiset kymmenen minuuttia.

Kurzawa pelasi kauden 2022–2023 lainalla englantilaisessa Fulhamissa. Hän pelasi loukkaantumisten kiusaamalla kaudella vain kolme ottelua Valioliigassa ja kolme ottelua FA Cupissa. Hän teki maalin FA Cupin kolmannella kierroksella Hull Cityä ja neljännen kierroksen uusintaottelussa Sunderlandia vastaan.

Kurzawa siirtyi helmikuussa 2025 portugalilaisseura Boavistaan loppukauden kattavalla sopimuksella oltuaan yli puoli vuotta ilman seuraa. Kevätkaudella 2025 hän pelasi neljä Primeira Ligan ottelua.

Tammikuussa 2026 Kurzawa siirtyi indonesialaisseura Persib Bandungiin.

## Maajoukkueura
Ranskan A-maajoukkueessa Kurzawa teki ensiesiintymisensä 14. marraskuuta 2014, kun Ranska kohtasi ystävyysottelussa Albanian. Ensimmäisen maaottelumaalinsa hän teki kolmannessa maaottelussaan syyskuussa 2016 Italiaa vastaan. Hän on pelannut kaikkiaan 13 A-maaottelua, viimeisimmät maaliskuussa 2019.

## Muuta
Kurzawalla on puolalainen äiti, jolta hän on saanut myös puolalaisen sukunimensä.

## Lähteet

## Aiheesta muualla
Rovaniemen VPK

**Rovaniemen VPK** eli **Rovaniemen Vapaaehtoinen Palokunta Ry** on Rovaniemeläinen Lapin Pelastuslaitoksen sopimuspalokunta. Palokunta on perustettu vuonna 1900.

Rovaniemen VPK:ssa toimii neljä aktiivista osastoa: *hälytysosasto*, *nuoriso-osasto, kilta-osasto* sekä *soittokunta*. Rovaniemen VPK on Rovaniemen vanhin yhä toiminnassa oleva yhdistys.

Palokunta toimii Lapin Pelastuslaitoksen asemalla numero 47, joka sijaitsee Rovaniemellä Koskikatu 61:ssä.  Samoissa tiloissa toimii myös Lapin Pelastuslaitoksen asema 40, eli Lapin Pelastuslaitoksen Pääpaloasema.

Rovaniemen VPK:n palokunnan päällikkönä toimii tällä hetkellä Johannes Ekholm, ja hallituksen puheenjohtajana sekä Kilta-osaston osastonjohtajana Pasi Havu. Nuoriso-osaston osastonjohtajana toimii Esko Palovaara.

## Historia

Rovaniemen VPK perustettiin 30. syyskuuta 1900 silloisessa kunnantalossa kyläläisten yhteisessä kokouksessa. Silloinen nimi oli Rovaniemen Vapaaehtoinen Palosammutuskunta.

Lokakuun 20. päivänä sääntöehdotus oli valmis ja yleinen kokous hyväksyi sen. Varsinaisen sinetin asialle antoi Oulun läänin kuvernööri, joka marraskuun 26. päivänä antamallaan päätöksellä vahvisti ”Rovaniemen Kirkonkylän Vapaaehtoisen Palosammutuskunnan Ohjesäännön”. Järjestön nimi lyheni pian Rovaniemen Vapaaehtoiseksi Palosammutuskunnaksi ja sittemmin Rovaniemen Vapaaehtoiseksi Palokunnaksi, joka otettiin virallisesti käyttöön vuonna 1913 hyväksytyissä VPK:n uusissa säännöissä.

Rovaniemen VPK:n historia on osa Rovaniemen kirkonkylän, taajaväkisen yhdyskunnan, kauppalan ja kaupungin historiaa. Varsinaisen tehtävänsä ohella VPK on ollut tärkeä tekijä myös paikkakunnan kulttuurielämässä. VPK:n talo tuhoutui Rovaniemen kauppalan tuhossa 1944.

## Kalusto
* LA 471 Sammutusauto (Scania, vm. 2000)
* LA 4072 Miehistönkuljetusauto (Mercedes-Benz, vm. 2008)

## Aiheesta muualla
* Rovaniemen VPK:n kotisivut
FMS (täsmennyssivu)

**FMS** voi tarkoittaa seuraavia:

* FMS, *Flexible Manufacturing System*, joustava valmistusjärjestelmä
* FMS, *False memory syndrom*, valemuistisyndrooma
* FMS, *Federation of Malay States*, Yhdistyneet malaijivaltiot, Ison-Britannian neljän protektoraattivaltioiden liitto nykyisessä Malesiassa 1895–1946
* FMS, *Fratres Maristarum a Scholis*, maristiveljet, katolinen sääntökunta
Haukilammi (Tammelan Vehmaankulma)

**Haukilammi** on Kanta-Hämeessä Tammelassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 5,1 hehtaaria ja sen pituus on 450 metriä ja leveys 250 metriä. Siihen laskee kymmenen suo-ojaa, joista yksi muuttuu Marjasuolla 2,4 kilometriä pitkäksi Haukilamminojaksi, joka laskee Pääjärveen Kynnysharjun itäpuolelle.

Järven rantaviiva on 1,4 kilometriä pitkä ja sen ranta on pääosin suomaata, jota ympäröi moreenipohjainen metsämaasto. Järven itäpuolella kulkee pitkittäisharju, joka kuuluu Kaartjärveltä asti ja Pääjärvellä Kynnysharjuna jatkuvaan harjujaksoon. Järven laskuoja virtaa sen poikki ennen kääntymistään Pääjärveä kohti.

## Historia
Vuoden 1855−1856 Kalmbergin kartastossa järven nimi kirjoitettiin "Hahuklampi", mikä lienee kirjoitusvirhe.

## Lähteet
Big Game

**Big Game** tarkoittaa seuraavia:

* *[[Big Game (albumi)|Big Game]]*, White Lion -yhtyeen albumi
* *[[The Big Game (vuoden 1936 elokuva)|The Big Game]]*, George Nicholls, Jr:n ohjaama elokuva vuodelta 1936
* *[[The Big Game (vuoden 1973 elokuva)|The Big Game]]*, Robert Dayn ohjaama elokuva vuodelta 1973, esitetty Suomessa nimellä *Aseet vastakkain*
* *[[Big Game (vuoden 2014 elokuva)|Big Game]]*, Jalmari Helanderin ohjaama elokuva vuodelta 2014
* *[[Big Game (kirja)|Big Game: Kuinka Hollywood tuotiin Suomeen]]*, Kalle Kinnusen elokuva-aiheinen kirja.
Pikkulammi (Tammelan Pääjärvi)

**Pikkulammi** on Kanta-Hämeessä Tammelassa oleva lampi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Lammen pituus on 100 metriä ja leveys 60 metriä. Siihen laskee suo-oja ja siitä laskee 1,1 kilometriä pitkä laskuoja, joka yhtyy Jokiniitunjokeen ennen sen laskemista Pääjärveen. Se sijaitsee moreenipohjaisella metsäalueella. Lammen rannat kuuluvat pieneen suohon ja ne ovat rakentamattomia. Lähin metsäautotie kulkee 200 metrin päässä. Tammelan ja Hämeenlinnan välinen raja sijaitsee 650 metrin etäisyydellä.

## Lähteet
Aseveljeys

**Aseveljeys** on ihmissuhde ja siihen liittyvä yhteenkuuluvuuden tunne, **asevelihenki**, joka syntyy ja vallitsee osapuolten välillä eri tavoin jaetun sotakokemuksen, erityisesti rintamakokemuksen, perusteella. Aseveljeyden osapuolet ovat siis pääsääntöisesti sotilaita. Heitä kutsutaan **aseveljiksi**. Aseveljeys on sosiaalinen ilmiö, johon yleensä liitetään yhteenkuuluvuus, keskinäinen luottamus ja auttaminen. Suppeimmillaan aseveljeys vallitsee taistelijaparin kesken. Aseveljeys voi myös vähentää sosiaalisia eroja esimerkiksi ikä- tai yhteiskuntaluokkien edustajien välillä. Laajemmin ymmärrettynä kyse voi olla kokonaisten sodan kokeneiden ikäluokkien yhteenkuuluvuuden tunteesta. Aseveljeys-sanaa käytetään myös valtioiden sodanaikaisesta liittolaisuudesta puhuttaessa.

Samaan joukko-osastoon kuuluvat saattoivat vahvistaa yhteenkuuluvuuden tunnettaan suunnittelemalla ja ottamalla käyttöön erityisiä *asevelimerkkejä*.

Käsitteitä aseveljeys ja asevelihenki on alettu Suomessa viimeistään talvi- ja jatkosodan jälkeen käyttää myös ironisessa merkityksessä. Väinö Linnan romaanissa *[[Tuntematon sotilas]]* sotamies Rahikainen osoittaa Riitaojalle, missä hänen aseveljen auttamishalunsa rajat kulkevat: ”Lopulta täytyi Rahikaisen ottaa Riitaojan kiväärikin, sillä mies ei muuten kyennyt jatkamaan. Siitä huolimatta Rahikainen ei malttanut olla sanomatta: – Koitahan, jos saisit voatteesi kulukemaan. Miulla tuo asevelihenki ei ennää niijen kantamiseen riitä.” Suomalaisessa sotilasslangissa on käytetty sanaa *asevelikorjaamo* tarkoittamaan sotasairaalaa ja sodan jälkeen varuskuntasairaalaa.

Sotaveteraanien keskinäistä ja erityisesti sotainvalideihin kohdistunutta auttamistoimintaa on kutsuttu asevelityöksi. Sanat aseveljeys ja aseveli esiintyvät lukuisien veteraanijärjestöjen ja niiden toimintamuotojen, kuten julkaisujen nimissä. Vaasan kaupunginosa Asevelikylä on saanut nimensä aseveljeydestä.

## Lähteet
* 
* 
* 

### Viitteet
Ruokahissi

**Ruokahissi** on pieni tavarahissi, jolla kuljetetaan ruokaa tai muita tavaroita kerrosten välissä. Ruokahissiä käytetään esimerkiksi hotelleissa ja ravintoloissa.

## Aiheesta muualla
Pikku-Poikamo

**Pikku-Poikamo** eli **Poikamonlammi** on Kanta-Hämeessä Lopella oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 1,5 hehtaaria ja sen pituus on 200 metriä (300 metriä, jos otetaan mukaan umpeenkasvanut haara) ja leveys 100 metriä. Siihen laskee kaksi suo-ojaa, joista toinen tuo Pajasuon vettä. Järven luusua sijaitsee järven länsirannalla umpeenkasvaneen pään kärjessä, josta saa alkunsa 80 metriä pitkä laskuoja Pääjärven Poikamolahteen.

Järven rantaviiva on 0,74 kilometriä pitkä ja sen ranta on pääosin moreenipohjaista metsämaastoa. Järven eteläranta on soistunut ja pohjoisranta päättyy Kynnysharjun tytärharjun rinteeseen. Rannat ovat rakentamattomia eikä sinne johda tietä.

## Luonnonhistoria
Pikku-Poikamon historia on kytköksissä Pääjärven luonnonhistoriaan. Jääkauden loppuvaiheessa mannerjäätikön reuna päättyi näillä seuduilla suoraan mereen, joka oli eräs Itämeren suolainen Yoldiameren vaihe. Ilmaston lämpenevä trendi kuitenkin keskeytyi kylmyyskauteen, jonka seurauksena reunan sulaminen hidastui ja liukuva mannerjäätikkö työntyi talvisin uudestaan eteenpäin. Tämä tapahtui täällä noin 11&nbsp;400−11&nbsp;300 vuotta sitten. Kesien sulaminen ja talvien työntyminen olivat sata vuotta tasapainossa keskenään ja aiheuttivat reunan edestakaisen liikkeen Tammelan seuduilla. Tämä liike höyläsi maastoon painauman, johon Pääjärvi myöhemmin syntyi. Samalla jäätikön kuljettama maa-aines kasaantui järven kaakkoispuolelle muodostaen yhden jakson pitkästä Kolmannesta Salpausselästä. Maaston moreenipinta peittyi sandurin hiekasta ja sorasta, mikä selittää Pikku-Poikamion lähiympäristön. Sandurin päällä risteilee jäätikköjokien muodostamia pitkittäisharjuja, joiden väliin jäi painaumia esimerkiksi soraan hautautuneiden jäälohkareiden sulamisen vuoksi. Näitä supiksi kutsuttuja painaumia on alueella runsaasti. Osa supista sijaitsee jopa harjun päällä ja niitä kutsutaan harjusupiksi. On tosin tutkimatta, mutta varsin todennäköistä, että Pikku-Poikamo ja osa Kynnysharjun lähellä olevista muista lammista olisi suppien pohjalle muodostuneita lampia.

Muita samalla alueella olevia ja samassa yhteydessä muodostuneita pieni järviä ovat muun muassa  Kirppulammi, Pitkälammi, Mulkolammi ja Ruoholammi. Nämä kuuluvat kaikki Pääjärven alueeseen.

## Lähteet
Kirppulammi (Loppi)

**Kirppulammi** on Kanta-Hämeessä Lopella oleva lampi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Lammen halkaisija on 60 metriä ja se sijaitsee Kynnysharjun harjanteessa olevassa kuopassa. Tällaiset kuopat ovat yleensä suppia, jotka saavat osan vedestään harjun korkealla olevasta pohjavedestä. Alueella on runsaasti suppia ja lähin tutkimalla supaksi todettu painauma on viereinen noin 100 metrin päässä oleva painauma ja toiseksi lähin on 180 metrin päässä oleva kahden lammen väliin jäävä painauma. Lampi on rakentamaton ja sen vierestä kulkee metsäautotie Kynnysniemelle.

## Luonnonhistoria
Kirppulammin synty tapahtui samoissa olosuhteissa kuin Pikku-Poikamolla, jonka yhteydessä on selostettu sen syntytapa.

## Lähteet
Tuohikotin kirkko

**Tuohikotin kirkko** on  rakennusmestari Anton Lehdon suunnittelema puukirkko, joka rakennettiin nykyisin Kouvolaan kuuluvan Valkealan Tuohikotin kylään. Rakennus kustannettiin paikallisen rukoushuoneyhdistyksen saamilla lahjoituksilla ja seurakunnan tuella ja vihittiin käyttöön 24. lokakuuta 1926. Alttaritaulun *Jeesus Getsemanessa* maalasi rovasti, kansanedustaja Arvi Malmivaara. Kirkon esineistön, tekstiilit ja kirkonkellot ovat lahjoittaneet alueen ompeluseurat.  Kirkossa on istumapaikkoja 320 hengelle. Kirkon 7-äänikertaiset urut on valmistanut Kangasalan urkutehdas 1960. Kirkossa toimi pappi vuodesta 1945 vuoteen 1975, papin asuntosiipi on sittemmin muutettu kirkon sivusaliksi ja kerhotiloiksi. Kirkkoa on korjattu 2000-luvulla, pääosin kylän talkoovoimin. 

## Lähteet

## Aiheesta muualla
*  Tuohikotin kirkon historiaa, HY/Koulutus- ja kehittämiskeskus Palmenia, Kouvolan yksikkö  (Viitattu 8.4.2015)
Peter Wilson (ampuja)

**Peter Robert Russell Wilson**, MBE (s. 15. syyskuuta 1986 Dorchester) on uransa jo päättänyt brittiläinen kaksoistrap-ampuja ja olympiavoittaja. Wilson on 198 senttimetriä pitkä ja painaa 90 kilogrammaa.

## Ura
Wilson saavutti kaksoistrapin olympiakultaa vuoden 2012 kesäolympialaisista Lontoosta yhteispisteillä 188. EM-kilpailuista Wilson on saavuttanut aikuisten EM-hopeaa kaksoistrapista vuodelta 2010 Kazanista. Lisäksi hänellä on poikien kaksoistrapin EM-kulta vuodelta 2006. Maailmancupissa Wilson saavutti kolme osakilpailuvoittoa sekä yhden kakkossijan.

Wilson sai brittiläisen imperiumin ritarikunnan jäsenen (MBE) arvon uutenavuotena 2013. Lokakuussa 2014 Wilson ilmoitti päättävänsä uransa ja keskittyvänsä valmentamiseen ja yksityiselämäänsä. Wilsonin valmentajana toimi kaksoistrapin olympiavoittaja Ahmed Al Maktoum.

## Lähteet
Anders Golding

**Anders Golding** (s. 12. toukokuuta 1984 Aalborg) on tanskalainen skeet-ampuja ja olympiamitalisti. 186 senttimetriä pitkä ja 95 kilogrammaa painava Golding edustaa Jetsmark-seuraa.

## Ura
Golding saavutti skeetin olympiahopeaa vuoden 2012 kesäolympialaisissa Lontoossa. Kultaa tuossa kilpailussa saavutti Yhdysvaltain Vincent Hancock. Vuoden 2008 kesäolympialaisissa Pekingissä hän oli 25:s. MM-kilpailuista Goldingin paras sijoitus on vuodelta 2005. EM-kilpailuista hän on saavuttanut kaksi poikien skeetin hopeaa vuosilta 2001 ja 2004. Vuonna 2012 Golding voitti ammunnan maailmancupin finaalin ja vuonna 2010 hän oli siinä toinen. Goldingilla on yksi maailmancupin osakilpailuvoitto.

Ammatiltaan Golding on puuseppä. Hänen skeet-valmentajanaan toimii Pietro Genga.

## Lähteet
Tirvan kirkko

**Tirvan kirkko** on  rakennusmestari Anton Lehdon suunnittelema puukirkko, joka rakennettiin nykyisin Kouvolaan kuuluvan Valkealan Tirvan kylään 1932. Kirkossa on istumapaikkoja 140 hengelle. Alttaritaulun *Jeesus siunaa lapsia* lahjoitti kirkkoherra Paunu. Kirkossa on sähköurut. Talkootyönä tehdyn remontin jälkeen kirkko otettiin uudelleen käyttöön 8. huhtikuuta 2012, saman vuoden lokakuussa vietettiin kirkon 80-vuotisjuhlaa. 

## Lähteet

## Aiheesta muualla
* Tirvan rukoushuone, HY/Koulutus- ja kehittämiskeskus Palmenia, Kouvolan yksikkö  (Viitattu 8.4.2015)
Pitkälammi (Lopen Vojakkala)

**Pitkälammi** on Kanta-Hämeessä Lopella oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 0,98 hehtaaria ja sen pituus on 200 metriä ja leveys 70 metriä. Siihen laskee suo-oja, mutta pääasiallinen vedenlähde on harjujen pohjavesi. Järven luusua sijaitsee järven pohjoisrannalla, josta saa alkunsa 600 metriä pitkä laskuoja Pääjärveen.

Järven rantaviiva on 0,46 kilometriä pitkä ja sen ranta on pääosin hiekka- ja sorapohjaista kangasmaastoa. Järven kumpikin reuna päättyy pitkittäisharjun rinteisiin. Järven rannat ovat soistuneita eikä niille ole rakennettu. Lähin metsäautotie kulkee harjun päällä matkallaan Kynnysniemelle.

## Luonnonhistoria
Pitkälammin synty tapahtui samoissa olosuhteissa kuin Pikku-Poikamolla, jonka yhteydessä on selostettu sen syntytapa.

## Lähteet
Mulkolammi

**Mulkolammi** on Kanta-Hämeessä Lopella oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 2,0 hehtaaria ja sen pituus on 250 metriä ja leveys 120 metriä. Siihen laskee vain yksi suo-oja, mutta pääosa vedestä se saa harjujen pohjavedestä. Järven luusua sijaitsee järven luoteisrannalla, josta saa alkunsa 650 metriä pitkä laskuoja Pääjärvelle.

Järven rantaviiva on 0,58 kilometriä pitkä ja sen ranta on pääosin hiekka- ja sorapohjaista kangasmaastoa. Järven rannat ovat soistuneita, mutta sivustoja reunustavat pitkittäisharjujen rinteet. Rannat ovat rakentamattomia ja lähin tie on 200 metrin päässä kulkeva yhdystie 2831. Hämeenlinnan ja Lopen välinen raja sijaitsee 200 metrin päässä.

## Luonnonhistoria
Mulkolammin synty tapahtui samoissa olosuhteissa kuin Pikku-Poikamolla, jonka yhteydessä on selostettu sen syntytapa.

## Historia
Vuoden 1884 Senaatin kartastossa järvi nimenä luki "Malkolampi".

## Lähteet
Martin Sauer

**Martin Sauer** (s. 17. joulukuuta 1982 Wriezen) on saksalainen soutuperämies ja olympiavoittaja. 169 senttimetriä pitkä ja 55 kilogrammaa painava Sauer edustaa BRC-seuraa ja kilpailee nelosessa ja kahdeksikossa. Hänestä tuli Saksan joukkueen perämies vuonna 2008 Peter Thieden lopetettua uransa.

## Ura
Sauer on saavuttanut perämiehenä kahdeksikon olympiakultaa vuoden 2012 kesäolympialaisista Lontoosta ja vuoden 2021 kesäolympialaisista Tokiosta sekä hopeaa Rio de Janeirosta 2016. MM-kilpailuista Sauer on saavuttanut kahdeksan kultaa, neljä hopeaa ja kaksi pronssia. Mitaleista seitsemän kultaa ja neljä hopeaa ovat tulleet kahdeksikosta ja kevyestä kahdeksikosta, loput perämiehellisestä nelosesta. EM-kilpailuista Sauerilla on perämiehenä yhdeksän kultaa kahdeksikosta, vuosilta 2010 ja 2013–2020.

## Lähteet

## Aiheesta muualla
Ruoholammi (Lopen Vojakkala)

**Ruoholammi** on Kanta-Hämeessä Lopella oleva lampi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Lampi on pieni ja pyöreä muodoltaan ja se sijaitsee Väärätmäen alanteessa olevassa suossa. Lammesta ei lähde tai siihen ei laske ojia. Sen halkaisija on vain 25 metriä. Ympäristö on hiekka- ja soramaastoa, jossa kasvaa kangasmetsää. Hämeenlinnan ja Lopen välinen raja ylittää suon ja kulkee 50 metrin päässä lammesta. Yhdystie 2831 kiertää lampea ympäröivän suon.

## Luonnonhistoria
Ruoholammin synty tapahtui samoissa olosuhteissa kuin Pikku-Poikamolla, jonka yhteydessä on selostettu sen syntytapa.

## Lähteet
Simone Origone

**Simone Origone** (s. 8. marraskuuta 1979 Aosta) on italialainen nopeuslaskija. Hän edustaa SC Azzurri del Cervino ASD -seuraa. Origone on yksi lajinsa historian menestyneimmistä urheilijoista.

## Ura
Origone on saavuttanut urallaan viisi nopeuslaskun MM-kultaa vuosilta 2005, 2007, 2009, 2011 ja 2013. MM-hopeaa hänellä on vuodelta 2015. Origone on voittanut maailmancupin kokonaiskilpailun kahdeksasti vuosina 2004-2007, 2009-2011 ja 2013. Hänellä on myös 29 maailmancupin osakilpailuvoittoa ja yhteensä 57 palkintosijaa. 

Origone teki ensimmäisen nopeuslaskun maailmanennätyksensä huhtikuussa 2006. Hän teki uuden nopeuslaskun maailmanennätyksen huhtikuussa 2015 Varsin hiihtokeskuksessa. Origone kulki rinnettä parhaimmillaan 252,632 kilometrin tuntivauhtia. Näin ollen Simone Origone oli maailman nopeimmin liikkuva henkilö, kunnes hänen veljensä Ivan Origone otti ykkössijan seuraavana vuonna 254,958 km/h nopeudella. 

## Lähteet
Leonard Rosenman

**Leonard Rosenman** (7. syyskuuta 1924 Brooklyn, New York – 4. maaliskuuta 2008 Woodland Hills, Kalifornia) oli yhdysvaltalainen elokuva- ja televisiomusiikin sekä taidemusiikin säveltäjä. Hänet palkittiin Oscarilla elokuvista *[[Barry Lyndon]]* (1975) ja *[[Tämä maa on minun (vuoden 1976 elokuva)|Tämä maa on minun]]* (1976). Rosenman sai lisäksi kaksi Oscar-ehdokkuutta ja kaksi Emmy-palkintoa.

## Elämä ja ura
Leonard Rosenman palveli toisessa maailmansodassa Tyynellämerellä Yhdysvaltain armeijan ilmavoimissa. Hän suoritti bachelor-tutkinnon musiikissa Kalifornian yliopistossa Berkeleyssä ja opiskeli säveltämistä Arnold Schönbergin, Roger Sessionsin ja Luigi Dallapiccolan johdolla. Rosenmania pidetäänkin yhtenä harvoista Hollywood-säveltäjistä, joka on pyrkinyt tuomaan amerikkalaiseen elokuvamusiikkiin modernin taidemusiikin vaikutteita. Hän käytti 12-säveljärjestelmää musiikissaan Vincente Minnellin elokuvaan *[[Pyörteitä]]* (1955).

Rosenmanin ensimmäiset elokuvamusiikkityöt olivat vuoden 1955 James Dean -elokuvat *[[Eedenistä itään (elokuva)|Eedenistä itään]]* ja *[[Nuori kapinallinen]]*.

## Lähteet
Philip Sparrdal Mantilla

**Philip Sparrdal Mantilla** (s. 11. elokuuta 1993 Tukholma, Ruotsi) on ruotsalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskuspuolustaja.

Sparrdal Mantilla aloitti ammattilaisuransa kasvattajaseurassaan Djurgårdens IF FF:ssä. Hän debytoi seuran paidassa Allsvenskanissa lokakuussa 2011 Gefle IF:ää vastaan. Vuosina 2011–2014 Sparrdal Mantilla pelasi Djurgårdenin paidassa Allsvenskanissa vain neljä ottelua onnistumatta kertaakaan maalinteossa.

Helmikuussa 2015 Sparrdal Mantilla siirtyi kaksivuotisella sopimuksella Veikkausliigan IFK Mariehamniin. Hän debytoi Veikkausliigassa huhtikuussa 2015 FF Jaroa vastaan.

Sparrdal Mantilla pelasi vuonna 2011 kuusi ottelua Ruotsin alle 19-vuotiaiden maajoukkueessa. Hän ei onnistunut maalinteossa.

## Lähteet

## Aiheesta muualla

* 
* Philip Sparrdal Mantilla Soccerway-sivustolla
Pyrotheria

**Pyrotheria** oli esihistoriallinen ryhmään Meridiungulata kuulunut lahko. Tästä lahkosta on ollut erimielisyyttä. Yleisesti siihen luetaan heimo Pyrotheriidae ja joskus myös heimo Colombitheriidae.

Pyrotherian jäsenet olivat suuria, norsumaisia nisäkkäitä jotka tunnetaan vain yli 25 miljoonaa vuotta vanhoista fossiileista. Ne olivat vain yleisiä myöhäisellä oligoseenilla ja ne tunnetaan varsin huonosti.

## Luokittelu
* Pyrotheriidae
** *[[Pyrotherium]]*
** *[[Propyrotherium]]*
** *[[Baguatherium]]*
** *[[Griphodon]]*
** *[[Carolozittelia]]
* [[Colombitheriidae]]
** *Colombitherium*
** *Proticia''

## Lähteet

## Aiheesta muualla
* http://www.academia.edu/3246106/New_observations_and-reinpretation_on_the_enigmatic_taxon_Colombitherium_Pyrotheria_Mammalia_from_Colombia
China Daily

**China Daily** on Kiinassa julkaistava englanninkielinen sanomalehti. Sen kohdeyleisönä ovat turistit, liikemiehet, diplomaatit ja muut Kiinassa matkustavat, mutta sillä on myös kiinalaisia lukijoita.

## Historia
China Dailyn ensimmäisenä julkaisijana toiminut Jiang Muyue ei itse puhunut englantia ja hänen asemansa jäikin lähinnä seremonialliseksi. Ensimmäisenä päätoimittajana toimi Liu Zhunqi. Lehden kehitykseen ehkä kuitenkin eniten vaikuttanut henkilö oli kuitenkin toimittaja Feng Xiliang, joka toimi myös lehden päätoimittajana vuosina 1984–1987. Hänen mukaansa lehden tarkoituksena oli auttaa ulkomaalaisia ymmärtämään Kiinaa ja kiinalaisia ymmärtämään maailmaa. China Dailyn ensimmäinen koepainos painettiin Australiassa vuonna 1980 kolmen vuoden suunnittelun jälkeen. Ensimmäinen varsinainen painos ilmestyi 1. kesäkuuta 1981 kahdeksansivuisena julkaisuna, jota painettiin 20&nbsp;000 kappaletta. Lehden aloittaessa julkaisun Pohjois-Amerikassa kaksi vuotta myöhemmin sen levikki Kiinassa oli lehden mukaan 70&nbsp;000. Tiananmenin aukion protestien aikaan vuonna 1989 China Daily julkaisi mielenosoittajista monien muiden pekingiläisten lehtien tapaan lähinnä myötämielisiä uutisia ja monet sen toimittajista olivat mukana mielenosoituksissa. Vuonna 1996 lehti aloitti verkkojulkaisunsa ja seuraavana vuonna se aloitti Hongkongin julkaisunsa. Vuonna 2006 lehden levikki oli lehden itsensä mukaan 300&nbsp;000.

## Toiminta
China Dailyä kuvaillaan usein ulkomailla Kiinan viralliseksi englanninkieliseksi lehdeksi. Lehti toimiikin ainakin periaatteessa Kiinan propagandaviranomaisten ja kommunistisen puolueen tarkkailun alla. Lehti itse kiistää kuitenkin olevansa pelkkä valtion äänitorvi.

China Dailyn itsensä lisäksi lehti julkaisee myös muita julkaisuja. Näihin kuuluvat englannin kielen opiskelijoille suunnattu 21st Century sekä Business weekly ja Beijing Weekend. Paikallisesti se julkaisee myös Shanghai Star -lehteä. Yhteensä China Daily julkaisee 16:ta eri paperijulkaisua.

## Lähteet

## Aiheesta muualla
*China Dailyn kotisivut
Pyrotheriidae

**Pyrotheriidae** oli lahkoon Pyrotheria kuulunut heimo. Siihen kuuluneita sukuja olivat *[[Pyrotherium]], [[Gryphodon]], [[Baguatherium]], [[Carolozittelia]]* ja *[[Propyrotherium]]*.

## Lähteet
Alateksti

**Alateksti** (tai **subteksti**) on kirjallisen tekstin epäsuora merkitys tai teema. Alateksti on dialogissa se mitä jätetään sanomatta niin sanotusti ”rivien väliin”. Esimerkiksi näytelmässä alateksti on roolihenkilön todellinen viesti toiselle henkilölle. Se voi olla myös ristiriidassa henkilön repliikin kanssa.

## Lähteet
*
### Viitteet

## Kirjallisuutta
*Seger, Linda: *Writing Subtext : What Lies Beneath.* 2nd revised edition. Michael Wiese Productions , 2017. .
Kirkkopahta

**Kirkkopahta** tai **Seitapahta** on Muoniossa lähellä Pakasaivon rotkojärveä sijaitseva saamelaisten palvontapaikkana eli seitana aikoinaan käytetty suuri kallionlohkare joka sijaitsee tasaisella mäntykankaalla. Kirkkopahta sijaitsee noin 100 metrin lähimmästä metsäautotiestä. Kivi on kooltaan 6 x 7 metriä ja korkeudeltaan noin 2 metriä. Kirkkopahdan ympäristöstä ei ole kuitenkaan löydetty arkeologisissa kaivauksissa merkkejä uhritoiminnasta. 

## Lähteet
Rietajärvi

**Rietajärvi** on Kanta-Hämeessä Hämeenlinnassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 24 hehtaaria ja sen pituus on 750 metriä ja leveys 600 metriä. Siihen laskee kuusi suo-ojaa, joista yksi tuo Honkalanlammin ja Nyypakanlammin sekä niitä ympäröivän suuren suon vedet. Järven luusua sijaitsee järven lounaisrannalla, josta saa alkunsa 2,7 kilometriä pitkä Rietaoja.

Järven rantaviiva on 3,1 kilometriä pitkä ja sen ranta on pääosin moreenipohjaista metsämaastoa. Järvessä on kiviä sekä lähes 100 metriä pitkä metsäinen saari ja neljä pienempää luotoa. Järven rannat ovat paikoin soistuneita. Rannalla on maatila ja itä- ja etelärannoille on rakennettu loma-asuntoja, joille johtaa tiet kantatieltä 54. Hämeenlinnan ja Lopen välinen raja ohittaa järven 300 metrin päästä idässä.

## Luonnontila
Rietajärvi on ruskeavetinen ja humuspitoinen pikkujärvi, jonka tila on tyydyttävä. Ravinteet ovat lähes normaalit lukuun ottamatta fosforin kohonneita arvoja. Kesällä veden happitilanne on hyvä, mutta talvella järvi on lähes hapeton. Vesi on vain lievästi samea.

## Historia
Vuoden 1855−1856 Kalmbergin kartastossa järven nimi kirjoitettiin "Relajärvi". Vuoden 1884 Senaatin kartastossa järvi nimenä luki taas "Relajärvi".

## Lähteet
Certosa di Pavia (kunta)

**Certosa di Pavia** on kunta Pohjois-Italiassa Pavian maakunnassa Lombardian alueella. Kunnan tärkein nähtävyys on Certosa di Pavian kartusiaaniluostari, jonka Milanon ruhtinas Gian Galeazzo Visconti rakennutti vuonna 1396 Pavian läheisyyteen. 

## Aiheesta muualla

## Lähteet
Wenshanin zhuangien ja miaojen autonominen prefektuuri

**Wenshan** eli **Wenshanin zhuangien ja miaojen autonominen prefektuuri** (, pinyin: Wénshān Zhuàngzú Miáozú Zìzhìzhōu) on prefektuuri Lounais-Kiinan Yunnanin maakunnan kaakkoisosassa. Prefektuurin pinta-ala on 32 239 neliökilometriä ja väkiluku 3,5 miljoonaa (2010). Prefektuurin pääkaupunki on noin 450 000 asukkaan Wenshan (; pinyin: Wénshān).

Prefektuuri rajoittuu etelässä Vietnamin Hà Giangin maakuntaan, lännessä Honghen prefektuuriin, pohjoisessa Qujingin prefektuuriin ja idässä Guangxin maakunnan Baiseen. Yunnanin maakunnan pääkaupunki Kunming sijaitsee linnuntietä noin 230 kilometriä Weshanista luoteeseen, maanteitse matka on noin 310 kilometriä.

Wenshanin väestö on etniseltä taustaltaan varsin kirjavaa. Suurimmat etniset väestöryhmän muodostavat han-kiinalaiset (osuus 42&nbsp;%, vuoden 2000 väestönlaskennan mukaan), zhuangit (30&nbsp;%), miaot (13&nbsp;%) ja yit (11&nbsp;%).

Wenshan on eräs Yunnanin prefektuureista, joissa valmistetaan pu’er-teetä.


Puzhehei in Yunnan, China.jpg|Näkymä prefektuurista.
Hemimorphite-227498.jpg|Wenshanin kaivoksesta saatua hemimorfiittia.
Calcite-152621.jpg|Kiteistä kalsiittia Wenshanin kaivoksesta.


## Lähteet

## Aiheesta muualla

* Weshanin prefektuurin kotisivut   (ynws.gov.cn)
* Säätila Wenshanissa  ja  (weather.com.cn)
* Wenshan Mine, Wenshan Co., Wenshan Autonomous Prefecture, Yunnan Province, China  (mindat.org)
* Wenshanin puer-teetä   (teamasters.org)
Andris Dzenītis

**Andris Dzenītis** (s. 23. tammikuuta 1978 Riika) on latvialainen säveltäjä. Hän opiskeli sävellystä Pēteris Vasksin johdolla Dārziņš-musiikkikoulussa vuosina 1993–96. Tänä aikana Latvian säveltäjäliitto myönsi hänelle kamarimusiikkipalkinnon *Pamestie*-sonaatista viululle ja pianolle (1994). Myöhemmin Dzenītis opiskeli Kurt Swertsikin johdolla Wienin musiikin ja esittävien taiteiden yliopistossa Herder-stipendillä (1996, 1997), Latvian musiikkiakatemiassa Pēteris Plakidisin johdolla ja Liettuan musiikkiakatemiassa Osvaldas Balakauskasin johdolla. Maisterin arvonsa hän sai vuonna 2003.

Dzenītis osallistui nuorten säveltäjien seminaareihin Venäjällä ja Sveitsissä sekä osallistui Magnus Lindbergin, Pär Lindgernin ja Bent Sørensenin mestarikursseille. Hänen musiikkiaan on esitetty laajalti eri maissa, muun muassa sellaisissa tapahtumissa kuin Varsovan syksyssä ja Bergenin festivaalilla. Vuonna 2006 hänelle myönnettiin Latvian suuri musiikkipalkinto sinfonisesta vokaaliteoksesta *Fides. Spes. Caritas.*. Lisäksi Dzenītis on toiminut musiikkikriitikkona, journalistina ja luennoitsijana. Hän on pitänyt luentoja Guildhall School of Music and Dramassa ja Latvian kulttuuriakatemiassa. Hän aloitti vuonna 2003 *Mūzikas Saule* -lehden toimittamisen ja vuonna 2005 sävellyksen opettamisen Jāzeps Mediņš -musiikkiopistossa.

## Lähteet

## Aiheesta muualla
* Viralliset sivut  
* The Living Composers Project: Andris Dzenītis
Qujing

**Qujing** (, pinyin: Qǔjìng) on prefektuuritason kaupunki Lounais-Kiinan Yunnanin maakunnan itäosassa. Prefektuurin pinta-ala on 29 855 neliökilometriä ja väkiluku 5,9 miljoonaa (2010). Prefektuurin hallintokeskus on noin 740 000 asukkaan Qujingin kaupunki (2010). 

Prefektuuri rajoittuu etelässä Wenshanin, lounaassa Honghen, lännessä Kunmingin ja pohjoisessa Zhaotongin prefektuuriin sekä idässä Guizhoun maakuntaan. Yunnanin maakunnan pääkaupunki Kunming sijaitsee 130 kilometriä Qujingistä länteen. 

## Lähteet

## Aiheesta muualla

* Säätila Qujingissa  ja  (weather.com.cn)
Dali (prefektuuri)

**Dalin prefektuuri** eli täydellisemmin **Dalin bai-kansan autonominen prefektuuri** (, pinyin: Dàlǐ Báizú Zìzhìzhōu; bai: *Dablit Baifcuf Zibzibzox*) on bai-kansalle varattu autonominen prefektuuri Lounais-Kiinan Yunnanin maakunnan keskiosassa. Prefektuurin pinta-ala on 29&nbsp;459 neliökilometriä ja väkiluku noin 3,46 miljoonaa (2010). Prefektuurin päähallintopaikka on 652&nbsp;000 asukkaan Dali.

Prefektuuri rajoittuu etelässä Pu’erin ja Lincangin kaupunkeihin, lounaassa Baoshanin kaupunkiin, luoteessa Nujiangin, pohjoisessa Lijiangin ja idässä Chuxiongin prefektuuriin. Yunnanin maakunnan pääkaupunki Kunming sijaitsee linnuntietä noin 260 kilometriä Dalista länteen, maanteitse matka on 338 kilometriä.

Prefektuuri jakautuu paikallishallinnossa seuraavasti:
* 8 piirikuntaa (Xiangyun, Binchuan, Midu, Yongping, Yunlong, Eryuan, Jianchuan, Heqing), 
* 3 autonomista piirikuntaa (Yangbi Yi, Nanjian Yi, Weishan Yi ja Hui)
* 1 piirikuntatason kaupunki (Dali)


Dali-vista-aerea-c01.jpg| Dalin kaupunkia.
Xiaguan view.JPG| Xiaguanin suurkunta, Dalin hallintokeskus.
Naxi River in Binchuan 01.jpg|Naxi-joki Binchuanissa.
Zhushengsi gulou.JPG|Zhusheng-temppeli Binchuanissa.
大理街景.jpg|Näkymä vuorille Dalin kaupungista.
Dali Yunnan China Temple-01.jpg|Temppeli Dalissa.
Dali Airport 10.JPG|Dalin lentoasemaa.


## Lähteet

## Aiheesta muualla

* Dalin prefektuurin kotisivut  (dali.gov.cn)
* Säätila Dalissa  ja  (weather.com.cn)
* Major Cities Climate (temperature & rainfall) of Yunnan   (travelchinayunnan.com)
Nyypakanlammi

**Nyypakanlammi**  eli **Nybackanlammi**  on Kanta-Hämeessä Hämeenlinnassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 1,5 hehtaaria ja sen pituus on 180 metriä ja leveys 100 metriä. Siihen laskee kaksi suo-ojaa, vaikka vähintään toisen tulisi olla laskuoja. Ojilla on yhdistetty 600 metrin päässä ja pari metriä alempana olevaan Honkalanlammiin, jonne vedet siten virtaavat.

Järven rantaviiva on 500 metriä pitkä ja sen ranta on pääosin suomaastoa. Ympäröivä maasto on moreenimaata. Rannoille on rakennettu loma-asunto, jolle johtaa tie valtatieltä 10.

## Historia
Vuoden 1884 Senaatin kartastossa järvi oli nimetön, mutta nykyisen Nummenpään tilan kohdalla luki tilan nimenä "Nybacka".

## Lähteet
John Carter (lehti)

**John Carter** oli vuosina 1978–1979 ilmestynyt sarjakuvalehti, jonka alaotsikko Atlanticin julkaistessa sitä oli *Marsin sankari*, ja kun julkaisijaksi tuli Lehtimiehet, alaotsikoksi tuli *Avaruuden Tarzan*. Lehteä ilmestyi kaikkiaan 12 numeroa. Sarjakuvalehti perustui Edgar Rice Burroughsin Mars-kirjasarjaan. 

## Lähteet
* sfnet.fi 

## Aiheesta muualla
*Alkuperäiset sarjakuvat ja niiden kansikuvat
Kendallin järjestyskorrelaatiokerroin

**Kendallin järjestyskorrelaatiokerroin**, eli **Kendallin tau** on ei-parametrinen tilastollinen tunnusluku kahden järjestysasteikollisen suureen välisen korrelaation mittaamiseen. Testin kehitti Maurice Kendall, vuonna 1938.

## Määritelmä
Olkoon (x_1,y_1),(x_2,y_2),\dots,(x_n,y_n) havaintoja muuttujien X ja Y
yhteisjakaumasta. Parit (x_i,y_i) ja (x_j,y_j) ovat *samansuuntaisia*, mikäli x_i>x_j ja y_i>y_j, tai x_i ja y_i. Muuten parit ovat *vastakkaissuuntaisia.* Määritelmän mukaan mikäli x_i=x_j tai y_i=y_j parit eivät ole vastakkais- eivätkä samansuuntaisia.

Kendallin tau-järjestyskorrelaatiokerroin on
: \tau = \frac{n_s - n_v}{n_0} ,
missä
: n_s=\text{samansuuntaisten parien lukumäärä}
: n_v=\text{vastakkaissuuntaisten parien lukumäärä}
: n_0=n (n-1)/2 \text{ (parien lukumäärä yhteensä)}.

Näin ollen taun kertoimen arvo on välillä -1\leq\tau\leq1.
## Merkitsevyyden testaaminen
Kendallin järjestyskorrelaatiokerrointa voidaan käyttää testisuureena testaamaan hypoteesia kahden muuttujan välisestä riippuvuudesta. Testi ei vaadi oletuksien muuttujien X tai Y jakaumista tai näiden yhteisjakaumasta.

Nollahypoteesin ollessa voimassa (muuttujien X ja Y ollessa riippumattomia) korrelaatiokertoimen \tau otosjakauman odotusarvo on nolla. Tarkkaa jakaumaa ei voida ilmaista yleisesti tunnettujen jakaumien avulla, mutta se on laskettavissa otoskokojen ollessa pieniä. Suurille otoskoille voidaan käyttää approksimaatiota normaalijakaumasta keskiarvolla nolla ja varianssilla
:\frac{2(2n+5)}{9n (n-1)}.

## Tasatulokset
Tilanteessa, jossa muuttujien järjestysluvuissa esiintyy tasatuloksia eli sidoksia voidaan tunnusluvusta käyttää versioita, joissa tasatulokset on otettu huomioon.

## Lähteet

## Aiheesta muualla
* Yhteiskuntatieteellinen tietoarkisto, menetelmäopetuksen tietovaranto
Rock & Roll (albumi)

**Rock & Roll** on Vanilla Fudgen levy, joka julkaistiin vuonna 1969 levymerkillä Atco Records.

## Kappaleet
### A-puoli
# 
# 
# 
# 

### B-puoli
# 
# 
# 

### Vuoden 1991 uudelleenjulkaisun bonuskappaleet
# 
# 
# 
# 

## Kokoonpano
* Carmine Appice – rummut, laulu
* Tim Bogert – basso, laulu
* Vince Martell – kitara, laulu
* Mark Stein – laulu, kosketinsoittimet

## Arviot
* Allmusic: 

## Aiheesta muualla
* ''Rock & Roll'' discogs.com -sivustolla

## Lähteet
Honkalanlammi

**Honkalanlammi** on Kanta-Hämeessä Hämeenlinnassa oleva lampi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Lammen pituus on 150 metriä ja leveys 70 metriä. Siihen on johdettu kolme ojitetun suon laskuojaa, joista yksi tuo Nyypakanlammin vettä, ja etelärannasta lähtee suon poikki 2,2 kilometriä pitkä laskuoja Rietajärveen. Lammen rannat ovat umpeenkasvun kaventamat. Viereiselle mäelle on rakennettu loma-asunto, jonka sauna on rannan tuntumassa. Sinne johtaa tiet valtatieltä 10.

## Lähteet
La storia di una donna

**La storia di una donna** (”Erään naisen tarina”) on vuonna 1920 valmistunut italialainen mykkäelokuva. Eugenio Peregon ohjaaman melodraaman pääosaa esittää elokuvadiiva Pina Menichelli.

## Juoni
Ampumahaavan saanut kaunis nainen tuodaan sairaalaan. Lääkäri löytää päiväkirjan, joka kertoo tuntemattoman naisen tarinan. Orvoksi jäänyt Beatrice on palkattu seuraneidoksi rikkaalle kreivittärelle, jonka poika Paolo viettelee hänet. Kreivitär ajaa pois Beatricen, joka joutuu huijari Fabianon uhriksi. Lapsen synnyttänyt Beatrice päättää kostaa Paololle, jonka morsian näkee heidät arveluttavassa tilanteessa. Fabiano yrittää saada haltuunsa Paololle uskotut salaiset asiakirjat. Beatrice katuu, paljastaa kaiken Paololle ja joutuu Fabianon ampumaksi. Paolo saapuu lapsensa kanssa sairaalaan lohduttamaan kuolevaa Beatricea.

## Näyttelijät

## Teemat ja vastaanotto
*La storia di una donna* on tyypillinen esimerkki 1910-luvun elokuvadiivojen tähdittämistä melodraamoista, joissa oikeudeton nainen joutuu kaikin tavoin sadistisen miesten maailman uhriksi: raiskatuksi, aviottomaksi äidiksi, prostituoiduksi ja lopulta sijaiskärsijänä tapetuksi. Yleisön ja kriitikkojen positiivisesti vastaanottama elokuva on samalla havainnollinen todiste Italian elokuvateollisuuden uusiutumiskyvyttömyydestä, joka lamautti sen 1920-luvun alussa: päiväkirjaan perustuvasta uudenlaisesta kerrontatavastaan huolimatta se kuvaa maailmaa, jota ei ensimmäisen maailmansodan jälkeen ollut enää olemassa. Samaan aiheeseen perustuu Amleto Palermin vuonna 1928 ohjaama *La confessioni di una donna* (”Erään naisen tunnustukset”).

## Restaurointi
Elokuva on restauroitu Bolognan elokuva-arkistossa osana EU:n rahoittamaa projektia. Restauroitu versio perustuu Brasilian ja Belgian elokuva-arkistoissa säilyneisiin alkuperäisiin nitraattifilmikopioihin. Portugalin- sekä ranskan- ja flaaminkieliset välitekstit on käännetty italiaksi. Alkuperäisestä 2000 metrin pituudesta on säilynyt 1300 metriä.

## Lähteet
* 

### Viitteet

## Aiheesta muualla
*
Dêqên

**Dêqên** tai **Diqing**, täydellisemmin **Dêqênin tiibetiläisten autonominen prefektuuri** (, pinyin: Díqìng Zàngzú Zìzhìzhōu) on prefektuuri Kiinan Yunnanin maakunnan luoteisosassa. Prefektuurin pinta-ala on 23&nbsp;870 neliökilometriä ja väkiluku 400 000 (2010). Prefektuurin pääkaupunki on 173&nbsp;000 asukkaan piirikuntatason kaupunki Shangri-La.

Prefektuuri rajoittuu kaakossa Lijiangin ja lounaassa Nujiangin prefektuuriin. Yunnanin maakunnan pääkaupunki Kunming sijaitsee linnuntietä noin 440 kilometriä Shangri-Lasta kaakkoon, maanteitse matkaa on runsas 600 kilometriä. Shangri-Lan lentoasemalta on lentovuoroja ainakin Kunmingiin ja Lhasaan.

Prefektuuri jakautuu paikallishallinnossa kolmeen osaan:
* Shangri-Lan piirikuntatason kaupunki (ennen vuotta 2002 nimeltään *Zhongdian*)
* Dêqênin piirikunta
* Weixin lisujen autonominen piirikunta

Prefektuuri väestön suurimmat etniset ryhmät ovat vuoden 2000 väestönlaskennan mukaan: tiibetiläiset, lisut, han-kiinalaiset ja naxit.



De Qin.jpg|Dêqên.
Roofs of Shangri-La Old Town 2.JPG| Shangri-Lan vanhan osan kattoja.
Zhongdian-sumtseling-gompa-c04.jpg|Songzanlin-luostari Shangri-Lassa.
Guishan Temple.jpg|Guishan pyhäkkö.
云南香格里拉独克宗古城8.JPG|Juhla Dukezongissa.
Zhongdian-ciudad-antigua-calles-c05.jpg|Tibetiläisiä puutaloja  
Bird's eye view of terraces in Yunnan.jpg|Pengerrettyjä peltoja ja asutusta Shangri-Lan piirikunnassa.
Tiger Leaping Gorge trail 09.JPG|Jokiuomaa seuraava kävelypolku.


## Lähteet

## Aiheesta muualla

* Dêqênin prefektuurin kotisivut  (diqing.gov.cn)